Dècades enrere, el pare de Concepció va adquirir el compromís de cedir un tros de parcel·la de zona verda a l’Ajuntament, quan aquest li ho requerís. Quan el pare va morir, la seva filla va passar a ser la propietària del cèntric terreny. Als anys noranta el consistori va plantejar a Concepció la cessió i ella va posar sobre la taula una nova opció per evitar que la finca li quedés dividida en dues parts. Va signar així un conveni, en el qual s’acordava que la titular pogués mantenir el conjunt del terreny i que, a la seva mort, és quan s’executés la cessió d’una part de la propietat. El seu propòsit era regalar la parcel·la al poble i que en poguessin gaudir els veïns (la mateixa família ha fet altres cessions significatives al patrimoni municipal, com la de la torre Desvern de Celrà).